# Muntura Sigma SA

La muntura Sigma SA, introduïda el 1992, està dissenyada pel seu ús amb càmeres reflex de pel·lícula 35mm i digitals i càmeres sense mirall d'objectius intercanviables, com la Sigma SA-300, la primera de la sèrie.
Abans que Sigma utilitzes aquesta muntura hi va haver dos precursors, el 1976 la Sigma Mark-I d'enfocament manual, la qual utilitzava la rosca M42, i la SA -1 de 1984 amb muntura Pentax K.
Originalment, la muntura SA era una muntura de doble de baioneta, una interior (SA-IB) i una exterior (SA-OB), aquesta última estava destinada a muntar teleobjectius pesats, la qual es va deixar d'usar amb l'SD14 el 2006.
Mecànicament, la muntura SA és similar a la muntura Pentax K, però amb una distància focal de brida de 44mm i un diàmetre de 54mm, igual que la muntura Canon EF. Igual que la Canon EF, aquesta usa la comunicació electrònica entre el cos i l'objectiu i, de fet, utilitza les mateixes línies de senyalització i protocol, malgrat això entre les dues muntures les òptiques no són compatibles. Sigma fa temps que produeix lents de muntura EF per a càmeres Canon i, per tant, va tenir la capacitat d'usar aquest protocol.
El setembre de 2018, Sigma va anunciar que aturava el desenvolupament de càmeres de muntura SA i que se centrava en la muntura Leica L, com a membre de l'Aliança de muntura L.

## Esquema de noms de les càmeres amb muntura SA

Les primeres càmeres de Sigma amb muntura SA són càmeres analogiques i utilitzen pel·lícula de 35mm.
| Model | Any | Muntura |
| SA-300 / SA-300 QD | 1992 / 1993 | SA-IB i SA-OB |
| SA-300N / SA-300N QD | 1994 | SA-IB i SA-OB |
| SA-5 / SA-5 QD | 1997 | SA-IB i SA-OB |
| SA-7 / SA-7 QD | 2001 | SA-IB i SA-OB |
| SA-9 / SA-9 QD | 2001 | SA-IB i SA-OB |
| SA-7N / SA-7N QD | 2002 | SA-IB i SA-OB |
Els següents models són digitals i utilitzen diferents mides del sensor Foveon de Sigma.
| Model | Any | Muntura | Sensor |
| SD9 | 2002 | SA-IB i SA-OB | APS-C (20.7 x 13.8 mm) |
| SD10 | 2003 | SA-IB i SA-OB | APS-C (20.7 x 13.8 mm) |
| SD14 | 2006 | SA-IB | APS-C (20.7 x 13.8 mm) |
| SD15 | 2010 | SA-IB | APS-C (20.7 x 13.8 mm) |
| SD1 | 2010 | SA-IB | APS-C (23.5 x 15.7 mm) |
| SD1 Merril | 2012 | SA-IB | APS-C (23.5 x 15.7 mm) |
| SD Quattro | 2016 | SA-IB | APS-C (23.5 x 15.7 mm) |
| SD Quattro H | 2016 | SA-IB | APS-H (26.6 x 17.9 mm) |
Els models de Sigma amb el prefix DP són càmeres compactes d'òptica fixa amb diferents mides de sensor d'imatge.
| Model | Any | Sensor |
| DP1 | 2006 | APS-C (20.7 x 13.8 mm) |
| DP2 | 2008 | APS-C (20.7 x 13.8 mm) |
| DP1s | 2009 | APS-C (20.7 x 13.8 mm) |
| DP1x | 2010 | APS-C (20.7 x 13.8 mm) |
| DP2s | 2010 | APS-C (20.7 x 13.8 mm) |
| DP2x | 2011 | APS-C (20.7 x 13.8 mm) |
| DP1 Merril | 2012 | APS-C (23.5 x 15.7 mm) |
| DP2 Merril | 2012 | APS-C (23.5 x 15.7 mm) |
| DP3 Merril | 2013 | APS-C (23.5 x 15.7 mm) |
| DP1 Quattro | 2014 | APS-C (23.5 x 15.7 mm) |
| DP2 Quattro | 2014 | APS-C (23.5 x 15.7 mm) |
| DP3 Quattro | 2014 | APS-C (23.5 x 15.7 mm) |
| DP0 Quattro | 2015 | APS-C (23.5 x 15.7 mm) |

## Objectius i adaptadors

Tots els objectius per a DSLR fabricats per Sigma des de 1993 estan disponibles per a la muntura SA.
A fi que els usuaris de Sigma SA puguin usar les seves lents en les noves càmeres de l'aliança de muntura L, el 2019 Sigma va presentar el MC-21, un adaptador de muntura SA a muntura L. Aquest adaptador també està disponible per a adaptar els objectius de Canon EF a càmeres amb muntura Leica L.
Utilitzant la muntura de baioneta SA-OB (en els cossos de càmera que la tenen incorporada), els objectius de muntura Nikon F es poden col·locar i utilitzar mitjançant un adaptador JTAT desenvolupat per Kazuo Suzuki, Tachibana Seisakusho.

## Referències

* 1 2 «History» (en anglès). Sigma global.
* ↑ «Sigma Mark 1» (en anglès). Sigma UK. Arxivat de l'original el 2023-10-03. [Consulta: 3 octubre 2023].
* 1 2 Manual Sigma SA-300. Apartat: Mounting and removing the lens.
* ↑ «Camera Mounts Sorted by Register» (en anglès). Graphics Cornell.
* ↑ «CONVERTING A SIGMA LENS TO CANON, DIGITAL FUNCTIONALITY INCLUDED» (en anglès). Hack a day.
* ↑ Kay, Emma. «Sigma Set To Axe SA Mount Cameras» (en anglès). Ephotozine.
* ↑ «To our customers using SIGMA SA-mount cameras and lenses» (en anglès). Sigma global.
* ↑ «Sigma SA-5» (en anglès). Ephotozine.
* ↑ Bargh, Peter. «Sigma SA-7 Film SLR Review» (en anglès). Ephotozine.
* ↑ «Sigma SD-9 SD9 Test Review» (en anglès). Kenrockwell.
* ↑ «Entrevista con Kazuto Yamaki, director ejecutivo de SIGMA – Actualización de Foveon, fp Camera-To-Cloud y más» (en castellà). Cine D.
* ↑ «Sigma SD9 Specs» (en anglès). Dpreview.
* ↑ «Sigma SD10 Specs» (en anglès). Dpreview.
* ↑ «Sigma SD14 Specs» (en anglès). Dpreview.
* ↑ «Sigma SD15 Specs» (en anglès). Dpreview.
* ↑ «Sigma SD1 Specs» (en anglès). Dpreview.
* ↑ «Sigma SD1 Merrill Specs» (en anglès). Dpreview.
* ↑ «Sigma sd Quattro Specs» (en anglès). Dpreview.
* ↑ «Sigma SD Quattro H» (en anglès). Dpreview.
* ↑ «Sigma Cameras» (en anglès). Dpreview.
* ↑ «Sigma DP1 Specs» (en anglès). Dpreview.
* ↑ «Sigma DP2 Specs» (en anglès). Dpreview.
* ↑ «Sigma DP1s» (en anglès). Dpreview.
* ↑ «Sigma DP1x Specs» (en anglès). Dpreview.
* ↑ «Sigma DP2s Specs» (en anglès). Dpreview.
* ↑ «Sigma DP2x Specs» (en anglès). Dpreview.
* 1 2 3 «Sigma DP1 Merrill Specs» (en anglès). Dpreview.
* ↑ «Sigma dp1 Quattro Specs» (en anglès). Dpreview.
* ↑ «Sigma dp2 Quattro Specs» (en anglès). Dpreview.
* ↑ «Sigma dp3 Quattro Specs» (en anglès). Dpreview.
* ↑ «Sigma dp0 Quattro Specs» (en anglès). Dpreview.
* ↑ «SIGMA MOUNT CONVERTER MC-21» (en anglès). Sigma global.
* ↑ «SD/Nikon Mount Adapter» (en anglès). JTAT. Arxivat de l'original el 2005-10-01. [Consulta: 3 octubre 2023].